  Туспуктэм: Руслан Нуриахметов Майя Бывальцева 16-17 куарусёнэ «Лудорвай» музей-заповедникын «Муш гур: пчела и мёд в культуре народов Урало-Поволжья» IV калыккуспо этнографи симпозиум ортчоз. Сое Россиысь тодосъя академилэн Урал ёзэтыстыз Эскеронъёсъя удмурт федерал центрлэн Историяя, кылъя но литературая институтэз но «Лудорвай» музей радъязы. Со сярысь Центрлэн пресс-службаез ивортӥз. Радъясьёс мукет улосвылъёсысь но кунъёсысь калыкъёслэн лулчеберетазы муш вордонлэн интыез сярысь ивортонъёсты возьмало. Ужрад онлайн но офлайн амалэн ортчоз. Симпозиумлэн ужпумъёсыз – муш вордонлэн вашкала но туала лулчеберетын интыез сярысь, солэн кыл вылын, мифологиын но фолькорын, калык тодонлыкъёсын шӧдӥськемез, ас хозяйстволэн экономикаяз, туризмын, туала лулчеберет ужрадъёсын интыез сярысь вераськон. Тегъёс: мушкась Лудорвай Удмуртия  